B4-0192 και 0230/97

Ψήφισμα σχετικά με τους λαθρομετανάστες

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την καλή μεταχείριση των μεταναστών,

- έχοντας ιδιαιτέρως υπόψη το ψήφισμά του της 19ης Σεπτεμβρίου 1996, σχετικά με τις μεθόδους απέλασης των λαθρομεταναστών ((ΕΕ C 320 της 28.10.1996, σελ. 198)),

A. επισημαίνει με ανησυχία το γεγονός ότι την ημέρα των Χριστουγέννων του 1996 επνίγησαν περισσότεροι από 200 μετανάστες στη Μεσόγειο, ερχόμενοι από την Αλεξάνδρεια, και σύμφωνα με πληροφορίες το πλοίο, που τους μετέφερε, χτυπήθηκε σκόπιμα και βυθίστηκε,

Β. ανησυχώντας διότι δεν διεξήχθη συντονισμένη έρευνα από τις ελληνικές, τις ιταλικές, τις μαλτέζικες ή τις αιγυπτιακές αρχές,

Γ. γνωρίζοντας ότι το γεγονός αυτό δεν είναι παρά μόνο ένα από πολλά ατυχήματα κατά τα οποία μετανάστες έχασαν τη ζωή τους ή τραυματίσθηκαν σοβαρά κατά τη μεταφορά τους στην Ευρώπη υπό επικίνδυνες και απάνθρωπες συνθήκες από ασυνείδητα άτομα που απέβλεπαν μόνο στο κέρδος,

Δ. ανησυχώντας διότι εκείνοι που εξακολουθούν να οργανώνουν την παράνομη μεταφορά μεταναστών και φέρουν την ευθύνη για αναρίθμητους θανάτους, παραμένουν ελεύθεροι, χωρίς να αντιμετωπίζουν ούτε την απειλή ποινικής δίωξης,

Ε. αποδοκιμάζει τις σοβαρές παραβιάσεις των ανθρωπίνων δικαιωμάτων των λαθρομεταναστών, οι οποίοι, αν και είχαν λάβει την υπόσχεση για νόμιμη εργασία, έγιναν θύματα εκμετάλλευσης και παγιδεύτηκαν σε μη αμειβόμενες εργασίες, όπως σε δραστηριότητες πορνείας, σε θέσεις οικιακών βοηθών και σε απασχολήσεις στους τομείς της γεωργίας, της HORECA και των οικοδομών,

ΣΤ. επισημαίνει με ανησυχία την ιδιαίτερη κατάσταση των γυναικών και των ανηλίκων μεταναστών, διότι διατρέχουν μεγαλύτερο κίνδυνο λόγω της ηλικίας και του φύλου τους,

Ζ. επισημαίνει το γεγονός ότι το 1997 έχει ανακηρυχθεί Ευρωπαϊκό Έτος Κατά του Ρατσισμού[semigr ]

1. καλεί την Επιτροπή να ερευνήσει το θέμα της εκμετάλλευσης των λαθρεργατών και εκείνων που κατέφυγαν σε λαθρεργασία[semigr ]

2. ζητεί από τα κράτη μέλη να εντείνουν τις προσπάθειές τους ώστε να οδηγηθούν ενώπιον της δικαιοσύνης όσοι έχουν αναμειχθεί στην λαθραία μεταφορά μεταναστών[semigr ] ζητεί, επίσης, να βελτιωθεί η συνεργασία των αστυνομικών αρχών στον τομέα αυτόν[semigr ]

3. ζητεί να ληφθούν ειδικά μέτρα κατά τρίτων χωρών οι οποίες διευκολύνουν τη λαθραία μεταφορά ατόμων[semigr ]

4. καλεί τα κράτη μέλη να λάβουν κατάλληλα μέτρα ώστε να διασφαλισθεί ότι το καθεστώς που ισχύει για τους μετανάστες δεν τους εμποδίζει να κινούν νόμιμες διαδικασίες, αστικές ή ποινικές, κατά ατόμων τα οποία έχουν εκμεταλλευθεί μετανάστες ή έχουν παραβιάσει τα ανθρώπινα δικαιώματά τους[semigr ]

5. ζητεί από το Συμβούλιο και την Επιτροπή να παράσχουν την απαιτούμενη ενίσχυση προς εκείνα τα κράτη μέλη τα οποία αντιμετωπίζουν το συνεχώς επιτεινόμενο πρόβλημα της λαθρομετανάστευσης[semigr ]

6. ζητεί από την Επιτροπή να υποστηρίζει τις οργανώσεις εκείνες οι οποίες ερευνούν περιπτώσεις εκμετάλλευσης μεταναστών και αγωνίζονται για το σεβασμό των ανθρωπίνων δικαιωμάτων τους[semigr ]

7. ζητεί να ενημερώνεται το Κοινοβούλιο σχετικά με τις δραστηριότητες του Κέντρου Πληροφόρησης, Προβληματισμού και Ανταλλαγών σε θέματα Διεύλευσης των Συνόρων και Μετανάστευσης (CIREFI), καθώς και να ζητείται η γνώμη του, όπως προβλέπει το άρθρο Κ6 108 της Συνθήκης του Μάαστριχτ[semigr ]

8. ζητεί επίσης από το CIREFI να δεχθεί δύο κοινοβουλευτικούς εκπροσώπους ως παρατηρητές[semigr ]

9. ζητεί το εν λόγω ζήτημα να περιληφθεί στην ημερήσια διάταξη της προσεχούς Ευρωμεσογειακής Διάσκεψης[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.